## Uredba o izmjenama i dopunama Uredbe o unutarnjem ustrojstvu Ministarstva znanosti, obrazovanja i sporta

### NN 123/2013 (4.10.2013.), Uredba o izmjenama i dopunama Uredbe o unutarnjem ustrojstvu Ministarstva znanosti, obrazovanja i sporta

VLADA REPUBLIKE HRVATSKE

2654

Na temelju članka 63. stavka 2. Zakona o sustavu državne uprave (»Narodne novine«, br. 150/2011 i 12/2013 – Odluka Ustavnog suda Republike Hrvatske), Vlada Republike Hrvatske je na sjednici održanoj 26. rujna 2013. godine donijela

UREDBU

O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA ZNANOSTI, OBRAZOVANJA I SPORTA

Članak 1.

U Uredbi o unutarnjem ustrojstvu Ministarstva znanosti, obrazovanja i sporta (»Narodne novine«, br. 28/2012 i 40/2013), u članku 2. na kraju točke 9. briše se točka, te se dodaje točka 10. koja glasi:

»10. Samostalni sektor za pravne poslove.«.

Članak 2.

Članak 4. mijenja se i glasi:

»Članak 4.

Glavno tajništvo Ministarstva je posebna ustrojstvena jedinica Ministarstva koja usklađuje rad unutarnjih ustrojstvenih jedinica Ministarstva i upravnih organizacija u sastavu Ministarstva; obavlja poslove javne nabave robe i usluga za potrebe Ministarstva po postupku propisanom Zakonom o javnoj nabavi; brine se o korištenju imovine Ministarstva i sredstava za rad; obavlja poslove prijama i dostave pošte, te poslove arhiviranja i čuvanja arhivske građe; obavlja stručne i informatičke poslove planiranja, organiziranja i provođenja informatizacije Ministarstva; obavlja poslove praćenja stanja u svim segmentima djelokruga Ministarstva, te izrađuje analitička izvješća za potrebe ministra, zamjenika ministra i pomoćnike ministra. Glavno tajništvo Ministarstva prati i provodi mjere politike planiranja, upravljanja razvojem ljudskih potencijala Ministarstva, brine se o stručnom osposobljavanju, usavršavanju i napredovanju državnih službenika i namještenika Ministarstva u tijeku službe, nadzire rad državnih službenika i namještenika Ministarstva te vodi propisane očevidnike. Glavno tajništvo Ministarstva osigurava djelotvorno financijsko poslovanje Ministarstva i korištenje osiguranih sredstava u državnom proračunu; izrađuje nacrt prijedloga proračuna, objedinjuje konačni prijedlog proračuna te koordinira poslove s Ministarstvom financija sve do konačnog usvajanja proračuna za razdjel Ministarstva; prati izvršenje proračuna, priprema prijedloge rebalansa proračuna, izrađuje periodična izvješća o njegovu ostvarivanju, kao i analitičke studije s financijskim projekcijama u vezi s prijedlozima zakona, standarda i drugih promjena vezanih uz djelatnost znanosti, obrazovanja i sporta; planira i osigurava financijska sredstva za izdatke za zaposlene, transfere, kapitalne izdatke i decentralizirane funkcije; provodi financijski nadzor korisnika državnog proračuna, te koordinira uspostavljanje i razvoj metodologije financijskog upravljanja i sustava kontrola. Glavno tajništvo Ministarstva obavlja i druge poslove iz svoga djelokruga.

U Glavnom tajništvu Ministarstva ustrojavaju se:

2.1. Sektor za opće poslove i ljudske potencijale

2.2. Sektor za financijske poslove.«.

Članak 3.

Naslov ispred članka 5. mijenja se i glasi: »2.1. Sektor za opće poslove i ljudske potencijale«.

U članku 5. stavku 1. iza riječi: »Sektor za opće poslove« dodaju se riječi: »i ljudske potencijale«, a riječi: »Sektor obavlja i druge poslove iz svoga djelokruga.« zamjenjuju se riječima: »Sektor prati i provodi mjere politike planiranja, upravljanja razvojem ljudskih potencijala Ministarstva, brine se o stručnom osposobljavanju, usavršavanju i napredovanju državnih službenika i namještenika Ministarstva u tijeku službe, nadzire rad državnih službenika i namještenika Ministarstva, vodi propisane očevidnike, te obavlja i druge poslove iz svoga djelokruga rada.«.

U stavku 2. na kraju točke 2.1.3. briše se točka, te se dodaje točka 2.1.4. koja glasi:

»2.1.4. Služba za ljudske potencijale.«.

Članak 4.

Naslov iznad članka 9. i članak 9. mijenjaju se i glase:

»2.1.4. Služba za ljudske potencijale

Članak 9.

Služba za ljudske potencijale brine se o stručnom osposobljavanju, usavršavanju, napredovanju i nagrađivanju državnih službenika i namještenika Ministarstva u tijeku službe, te prati i nadzire njihov rad. Služba predlaže, prati i provodi mjere politike planiranja, upravljanja i razvoja ljudskih potencijala Ministarstva; obavlja poslove u vezi s prijamom u državnu službu u Ministarstvo, rasporedom državnih službenika i namještenika Ministarstva na radna mjesta, premještajem državnih službenika na radna mjesta u Ministarstvu ili premještajem u drugo tijelo državne uprave, poslove u vezi s prestankom državne službe, te u vezi s drugim pravima, obvezama i odgovornostima državnih službenika i namještenika Ministarstva. Služba vodi propisane očevidnike i evidencije te Registar zaposlenih u javnom sektoru, te redovito dostavlja nove podatke u središnji popis državnih službenika. Služba obavlja poslove vezane uz reguliranje radnog odnosa učitelja hrvatske nastave u inozemstvu te lektora hrvatskog jezika i književnosti na stranim visokoškolskim ustanovama, te izdaje potvrde o statusu službenika i namještenika Ministarstva. Služba daje mišljenja o pitanjima koja se odnose na državnu službu i sudjeluje u izradi nacrta zakonskih i podzakonskih propisa koji se odnose na ljudske potencijale. Služba obavlja i druge poslove iz svoga djelokruga.«.

Članak 5.

Naslov iznad članka 10. i članak 10. brišu se.

Članak 6.

Naslov iznad članka 11. i članak 11. brišu se.

Članak 7.

Naslov iznad članka 12. i članak 12. brišu se.

Članak 8.

Naslov iznad članka 13. i članak 13. brišu se.

Članak 9.

Naslov iznad članka 14. i članak 14. brišu se.

Članak 10.

U naslovu iznad članka 15. broj: »2.3.« zamjenjuje se brojem: »2.2.«.

U članku 15. stavku 2. broj: »2.3.1.« zamjenjuje se brojem: »2.2.1.«, a broj: »2.3.2.« zamjenjuje se brojem: »2.2.2.«.

Članak 11.

U naslovu iznad članka 16. broj: »2.3.1.« zamjenjuje se brojem: »2.2.1«.

U članku 16. stavku 2. broj: »2.3.1.1.« zamjenjuje se brojem: »2.2.1.1.«, a broj: »2.3.1.2.« zamjenjuje se brojem: »2.2.1.2.«

Članak 12.

U naslovu iznad članka 17. broj: »2.3.1.1.« zamjenjuje se brojem: »2.2.1.1.«.

Članak 13.

U naslovu iznad članka 18. broj: »2.3.1.2.« zamjenjuje se brojem: »2.2.1.2.«.

Članak 14.

U naslovu iznad članka 19. broj: »2.3.2.« zamjenjuje se brojem: »2.2.2.«.

U članku 19. stavku 2. broj: »2.3.2.1.« zamjenjuje se brojem: »2.2.2.1.«, broj: »2.3.2.2.« zamjenjuje se brojem: »2.2.2.2.«, a broj: »2.3.2.3.«, zamjenjuje se brojem: »2.2.2.3.«

Članak 15.

U naslovu iznad članka 20. broj: »2.3.2.1.« zamjenjuje se brojem: »2.2.2.1«.

Članak 16.

U naslovu iznad članka 21. broj: »2.3.2.2.« zamjenjuje se brojem: »2.2.2.2.«.

Članak 17.

U naslovu iznad članka 22. broj: »2.3.2.3.« zamjenjuje se brojem: »2.2.2.3.«.

Članak 18.

Iza članka 74.j dodaju se naslovi iznad članaka i članci 74.k, 74.l, 74.m, 74.n, 74.o, 74.p i 74.r koji glase:

»10. SAMOSTALNI SEKTOR ZA PRAVNE POSLOVE

Članak 74.k

Samostalni sektor za pravne poslove priprema i izrađuje nacrte prijedloga zakona i drugih propisa iz djelokruga Ministarstva; upućuje nacrte prijedloga zakona i drugih propisa iz djelokruga Ministarstva u proceduru Vladi Republike Hrvatske; daje mišljenja na nacrte prijedloga zakona i drugih propisa iz djelokruga drugih tijela državne uprave; prati primjenu i provedbu zakona i drugih propisa u području znanosti, obrazovanja i sporta; prati promjene u zakonodavstvu Republike Hrvatske i usklađuje propise iz djelokruga Ministarstva s propisima iz djelokruga drugih tijela državne uprave; priprema i izrađuje nacrte propisa koje donosi ministar; izrađuje upute, stručna mišljenja i objašnjenja u vezi s primjenom i provedbom zakona i drugih propisa iz djelokruga Ministarstva; priprema odgovore na zastupnička pitanja; izrađuje nacrte ugovora i sporazuma iz djelokruga Ministarstva; daje mišljenja na nacrte ugovora i sporazuma iz djelokruga Ministarstva drugim ustrojstvenim jedinicama Ministarstva; izrađuje odgovore i mišljenja na upite i predstavke građana u vezi primjene propisa iz djelokruga Ministarstva; izrađuje nacrte rješenja u upravnom postupku u prvom stupnju, te izrađuje nacrte rješenja u drugostupanjskom upravnom postupku iz nadležnosti Ministarstva koji izrijekom nisu stavljeni u nadležnost drugih ustrojstvenih jedinica Ministarstva; priprema odgovore na tužbe u upravnim sporovima; priprema stručne upute za nadležno Državno odvjetništvo kada zastupa Republiku Hrvatsku u sudskim postupcima; pruža pravnu pomoć drugim ustrojstvenim jedinicama Ministarstva u pripremi izvješća Vladi Republike Hrvatske i Hrvatskome saboru, te pri izradi složenijih pravnih akata i pravnih stajališta iz djelokruga drugih ustrojstvenih jedinica Ministarstva. Samostalni sektor obavlja poslove upravnog nadzora nad zakonitošću rada i općih akata visokih učilišta i drugih znanstvenih organizacija, državnih upravnih organizacija i javnih instituta iz djelokruga Ministarstva koji nisu stavljeni u nadležnost drugih ustrojstvenih jedinica Ministarstva.

U Samostalnom sektoru ustrojavaju se:

10.1. Služba za normativne poslove

10.2. Služba za upravno-pravne poslove i upravni nadzor.

10.1. Služba za normativne poslove

Članak 74.l

Služba za normativne poslove priprema i izrađuje nacrte prijedloga zakona i drugih propisa iz djelokruga Ministarstva; upućuje nacrte prijedloga zakona i drugih propisa iz djelokruga Ministarstva u proceduru Vladi Republike Hrvatske; daje mišljenja na nacrte prijedloga zakona i drugih propisa iz djelokruga drugih tijela državne uprave; prati primjenu i provedbu zakona i drugih propisa u području znanosti, obrazovanja i sporta; prati promjene u zakonodavstvu Republike Hrvatske i usklađuje propise iz djelokruga Ministarstva s propisima iz djelokruga drugih tijela državne uprave; priprema i izrađuje nacrte propisa koje donosi ministar; izrađuje upute, stručna mišljenja i objašnjenja u vezi s primjenom i provedbom zakona i drugih propisa iz djelokruga Ministarstva; priprema odgovore na zastupnička pitanja, te pruža pravnu pomoć drugim ustrojstvenim jedinicama u sastavu Ministarstva pri izradi složenijih pravnih akata i pravnih stajališta iz djelokruga drugih ustrojstvenih jedinica Ministarstva. Služba obavlja i druge poslove iz svoga djelokruga.

U Službi se ustrojavaju:

10.1.1. Odjel za izradu normativnih akata

10.1.2. Odjel praćenje primjene i provedbu propisa.

10.1.1. Odjel za izradu normativnih akata

Članak 74.m

Odjel za izradu normativnih akata priprema i izrađuje nacrte prijedloga zakona i drugih propisa iz djelokruga Ministarstva; upućuje nacrte prijedloga zakona i drugih propisa iz djelokruga Ministarstva u proceduru Vladi Republike Hrvatske; priprema i izrađuje nacrte propisa koje donosi ministar; prati promjene u zakonodavstvu Republike Hrvatske i usklađuje propise iz djelokruga Ministarstva s propisima iz djelokruga drugih tijela državne uprave. Odjel obavlja i druge poslove iz svoga djelokruga.

10.1.2. Odjel za praćenje primjene i provedbu propisa

Članak 74.n

Odjel za praćenje primjene i provedbu propisa daje mišljenja na nacrte prijedloga zakona i drugih propisa iz djelokruga drugih tijela državne uprave; prati primjenu i provedbu zakona i drugih propisa u području znanosti, obrazovanja i sporta; izrađuje upute, stručna mišljenja i objašnjenja u vezi s primjenom i provedbom zakona i drugih propisa iz djelokruga Ministarstva; priprema odgovore na zastupnička pitanja, te pruža pravnu pomoć drugim ustrojstvenim jedinicama u sastavu Ministarstva pri izradi složenijih pravnih akata i pravnih stajališta iz djelokruga drugih ustrojstvenih jedinica Ministarstva. Odjel obavlja i druge poslove iz svoga djelokruga.

10.2. Služba za upravno-pravne poslove i upravni nadzor

Članak 74.o

Služba za upravno-pravne poslove i upravni nadzor izrađuje nacrte ugovora i sporazuma iz djelokruga Ministarstva; daje mišljenja na nacrte ugovora i sporazuma iz djelokruga Ministarstva drugim ustrojstvenim jedinicama Ministarstva; izrađuje odgovore i mišljenja na upite i predstavke građana u vezi primjene propisa iz djelokruga Ministarstva; izrađuje nacrte rješenja u upravnom postupku u prvom stupnju, te izrađuje nacrte rješenja u drugostupanjskom upravnom postupku iz nadležnosti Ministarstva koji izrijekom nisu stavljeni u nadležnost drugih ustrojstvenih jedinica Ministarstva; priprema odgovore na tužbe u sudskim sporovima; priprema stručne upute za nadležno Državno odvjetništvo kada zastupa Republiku Hrvatsku u sudskim postupcima; pruža pravnu pomoć drugim ustrojstvenim jedinicama Ministarstva u pripremi izvješća Vladi Republike Hrvatske i Hrvatskome saboru; obavlja poslove nadzora nad zakonitošću rada i općih akata visokih učilišta i drugih znanstvenih organizacija, državnih upravnih organizacija i javnih ustanova iz djelokruga Ministarstva koji nisu stavljeni u nadležnost drugih ustrojstvenih jedinica Ministarstva.

Služba obavlja i druge poslove iz svoga djelokruga.

U Službi se ustrojavaju:

10.2.1. Odjel za upravno-pravne poslove

10.2.2. Odjel za upravni nadzor.

10.2.1. Odjel za upravno-pravne poslove

Članak 74.p

Odjel za upravno-pravne poslove izrađuje nacrte rješenja u upravnom postupku u prvom stupnju, te izrađuje nacrte rješenja u drugostupanjskom upravnom postupku iz nadležnosti Ministarstva koji izrijekom nisu stavljeni u nadležnost drugih organizacijskih jedinica; izrađuje nacrte ugovora i sporazuma iz djelokruga Ministarstva; daje mišljenja na nacrte ugovora i sporazuma iz djelokruga Ministarstva drugim ustrojstvenim jedinicama Ministarstva; izrađuje odgovore i mišljenja na upite i predstavke građana u vezi primjene propisa iz djelokruga Ministarstva, priprema odgovore na tužbe u sudskim sporovima; priprema stručne upute za nadležno Državno odvjetništvo kada zastupa Republiku Hrvatsku u sudskim postupcima; pruža pravnu pomoć drugim ustrojstvenim jedinicama Ministarstva u pripremi izvješća Vladi Republike Hrvatske i Hrvatskome saboru. Odjel obavlja i druge poslove iz svoga djelokruga.

Članak 74.r

10.2.2. Odjel za upravni nadzor

Odjel za upravni nadzor obavlja poslove nadzora nad zakonitošću rada i općih akata visokih učilišta i drugih znanstvenih organizacija, državnih upravnih organizacija i javnih ustanova iz djelokruga Ministarstva koji nisu stavljeni u nadležnost drugih ustrojstvenih jedinica Ministarstva. Odjel obavlja i druge poslove iz svoga djelokruga.«.

Članak 19.

U članku 75. stavak 9. mijenja se i glasi:

»Radom samostalnih sektora upravljaju načelnici samostalnih sektora.«.

Članak 20.

Novi okvirni broj državnih službenika i namještenika potrebnih za obavljanje poslova iz djelokruga rada Ministarstva znanosti, obrazovanja i sporta prikazan je u tablici koja je sastavni dio ove Uredbe.

Članak 21.

Ministar znanosti, obrazovanja i sporta uskladit će Pravilnik o unutarnjem redu Ministarstva znanosti, obrazovanja i sporta, uz prethodnu suglasnost središnjeg tijela državne uprave nadležnog za službeničke odnose, u roku 30 dana od dana stupanja na snagu ove Uredbe.

Članak 22.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/109

Urbroj: 50301-04/12-13-2

Zagreb, 26. rujna 2013.

Predsjednik
Zoran Milanović, v. r.

OKVIRNI BROJ DRŽAVNIH SLUŽBENIKA I NAMJEŠTENIKA MINISTARSTVA ZNANOSTI, OBRAZOVANJA I SPORTA

|  |  |  |
| --- | --- | --- |
| Redni broj | Naziv unutarnje ustrojstvene jedinice | Broj službenika i namještenika |
| 1. | KABINET MINISTRA | 13 |
| 2. | GLAVNO TAJNIŠTVO MINISTARSTVA | 1 |
|  | neposredno u Glavnom tajništvu Ministarstva izvan sustava nižih ustrojstvenih jedinica | 1 |
| 2.1. | Sektor za opće poslove i ljudske potencijale | 1 |
| 2.1.1. | Služba za imovinske i tehničke poslove te nabavu | 15 |
| 2.1.2. | Služba za dokumentacijske i interne poslove | 24 |
| 2.1.3. | Služba za internu informacijsku infrastrukturu | 9 |
| 2.1.4. | Služba za ljudske potencijale | 5 |
| 2.2. | Sektor za financijske poslove | 1 |
| 2.2.1. | Služba za rashode za zaposlene u sustavu znanosti i obrazovanja | 1 |
| 2.2.1.1. | Odjel za rashode za zaposlene u osnovnim i srednjim školama | 8 |
| 2.2.1.2. | Odjel za rashode za zaposlene u sustavu znanosti i visokog obrazovanja | 4 |
| 2.2.2. | Služba za kapitalne investicije, proračun i računovodstvo | 1 |
| 2.2.2.1. | Odjel za proračun i financijsko upravljanje i kontrolu | 7 |
| 2.2.2.2. | Odjel za računovodstvo i knjigovodstveno-analitičke poslove | 8 |
| 2.2.2.3. | Odjel za kapitalne investicije i decentralizirane funkcije | 7 |
|  | Glavno tajništvo Ministarstva – UKUPNO | 93 |
| 3. | UPRAVA ZA ZNANOST I TEHNOLOGIJU |  |
|  | neposredno u Upravi izvan sustava nižih ustrojstvenih jedinica | 1 |
| 3.1. | Sektor za razvoj znanosti i tehnologije | 1 |
| 3.1.1. | Služba znanstvenu djelatnost | 11 |
| 3.1.2. | Služba za znanstvene i tehnologijske projekte | 1 |
| 3.1.2.1. | Odjel za znanstvene projekte i programe | 5 |
| 3.1.2.2. | Odjel za tehnologiju | 5 |
| 3.2. | Sektor za međunarodnu suradnju, programe i projekte Europske unije | 1 |
| 3.2.1. | Služba za programe i projekte Europske unije | 1 |
| 3.2.1.1. | Odjel za pripremu i provedbu projekata Europske unije | 5 |
| 3.2.1.2. | Odjel za praćenje projekata Europske unije | 5 |
| 3.2.1.3. | Odjel za ugovaranje | 5 |
| 3.2.1.4. | Odjel za analize i statistiku | 5 |
| 3.2.2. | Služba za međunarodnu suradnju | 11 |
|  | Uprava za znanost i tehnologiju – UKUPNO | 57 |
| 4. | UPRAVA ZA VISOKO OBRAZOVANJE |  |
|  | neposredno u Upravi izvan sustava nižih ustrojstvenih jedinica | 1 |
| 4.1. | Sektor za poslovanje visokih učilišta i studentski standard | 1 |
| 4.1.1. | Služba za poslovanje visokih učilišta | 11 |
| 4.1.2. | Služba za studentski standard | 11 |
| 4.2. | Sektor za razvoj visokog obrazovanja | 1 |
| 4.2.1. | Služba za razvoj i informacijsku infrastrukturu sustava visokog obrazovanja | 1 |
| 4.2.1.1. | Odjel za razvoj sustava visokog obrazovanja | 5 |
| 4.2.1.2. | Odjel za informacijsku infrastrukturu sustava visokog obrazovanja | 5 |
| 4.2.2. | Služba za međunarodnu suradnju, europske poslove i cjeloživotno učenje | 1 |
| 4.2.2.1. | Odjel za međunarodnu suradnju i europske poslove | 5 |
| 4.2.2.2. | Odjel za Hrvatski kvalifikacijski okvir | 5 |
|  | Uprava za visoko obrazovanje – UKUPNO | 47 |
| 5. | UPRAVA ZA ODGOJ I OBRAZOVANJE |  |
|  | neposredno u Upravi izvan sustava nižih ustrojstvenih jedinica | 1 |
| 5.1. | Sektor za predškolski i osnovnoškolski odgoj i obrazovanje | 1 |
| 5.1.1. | Služba za predškolski odgoj i obrazovanje | 8 |
| 5.1.2. | Služba za osnovnoškolski odgoj i obrazovanje | 8 |
| 5.2. | Sektor za srednjoškolski odgoj i obrazovanje | 1 |
| 5.2.1. | Služba za srednje škole i učeničke domove | 1 |
| 5.2.1.1. | Odjel za gimnazije, umjetničke škole i učeničke domove | 5 |
| 5.2.1.2. | Odjel za strukovno obrazovanje i obrazovanje odraslih | 6 |
| 5.2.2. | Služba za razvoj i informacijsku infrastrukturu sustava odgoja i obrazovanja | 8 |
|  | Uprava za odgoj i obrazovanje – UKUPNO | 39 |
| 6. | UPRAVA ZA SPORT |  |
|  | neposredno u Upravi izvan sustava nižih ustrojstvenih jedinica | 1 |
| 6.1. | Sektor za vrhunski i rekreativni sport te sport u sustavu obrazovanja | 1 |
| 6.1.1. | Služba za natjecateljski sport, sportsku infrastrukturu i stručne kadrove u sportu | 7 |
| 6.1.2. | Služba za sport u sustavu obrazovanja i sportsku rekreaciju | 7 |
| 6.2. | Sektor za razvoj sporta | 1 |
| 6.2.1. | Služba sportske inspekcije | 8 |
| 6.2.2. | Služba za sportska udruženja i međunarodne poslove | 7 |
|  | Uprava za sport – UKUPNO | 32 |
| 7. | SAMOSTALNI SEKTOR ZA INSPEKCIJSKI NADZOR | 1 |
| 7.1. | Služba prosvjetne inspekcije – Zagreb | 6 |
|  | samostalni izvršitelj u Karlovcu | 1 |
|  | samostalni izvršitelj u Varaždinu | 2 |
|  | samostalni izvršitelj u Sisku | 1 |
|  | samostalni izvršitelj u Bjelovaru | 1 |
| 7.2. | Služba prosvjetne inspekcije – Područna jedinica u Splitu | 5 |
|  | samostalni izvršitelj u Dubrovniku | 1 |
|  | samostalni izvršitelj u Zadru | 2 |
|  | samostalni izvršitelj u Pločama | 1 |
| 7.3. | Služba prosvjetne inspekcije – Područna jedinica u Rijeci | 5 |
|  | samostalni izvršitelj u Puli | 1 |
| 7.4. | Služba prosvjetne inspekcije – Područna jedinica u Osijeku | 6 |
|  | samostalni izvršitelj u Slavonskom Brodu | 1 |
|  | Samostalni sektor za inspekcijski nadzor – UKUPNO | 34 |
| 8. | SAMOSTALNA SLUŽBA ZA UNUTARNJU REVIZIJU | 1 |
| 8.1. | Odjel za unutarnju reviziju poslovnih sustava | 3 |
| 8.2. | Odjel za unutarnju reviziju programa i projekata Europske unije | 4 |
|  | Samostalna služba za unutarnju reviziju – UKUPNO | 8 |
| 9. | UPRAVA ZA STANDARD, STRATEGIJE I POSEBNE PROGRAME |  |
|  | neposredno u Upravi izvan sustava nižih ustrojstvenih jedinica | 1 |
| 9.1. | Sektor za zajedničke poslove i programe | 1 |
| 9.1.1. | Služba za posebne programe, strategije i međunarodnu suradnju | 8 |
| 9.1.2. | Služba za manjine i učenike s posebnim potrebama | 8 |
| 9.2. | Sektor za potporu sustavu i programe Europske unije | 1 |
| 9.2.1. | Služba za kurikulum, udžbenike i standard | 8 |
| 9.2.2. | Služba za programe i projekte Europske unije | 1 |
| 9.2.2.1. | Odjel za pripremu programa Europske unije | 5 |
| 9.2.2.2. | Odjel za praćenje provedbe programa Europske unije | 5 |
| 9.2.2.3. | Odjel za procjenu projekata iz programa Europske unije | 5 |
|  | Uprava za standard, strategije i posebne programe – UKUPNO | 43 |
| 10. | SAMOSTALNI SEKTOR ZA PRAVNE POSLOVE | 1 |
| 10.1. | Služba za normativne poslove | 1 |
| 10.1.1. | Odjel za izradu normativnih akata | 5 |
| 10.1.2. | Odjel za praćenje primjene i provedbu propisa | 4 |
| 10.2. | Služba za upravno-pravne poslove i upravni nadzor | 1 |
| 10.2.1. | Odjel za upravno-pravne poslove | 5 |
| 10.2.2. | Odjel za upravni nadzor | 4 |
|  | Samostalni sektor za pravne poslove – UKUPNO | 21 |
|  | MINISTARSTVO ZNANOSTI, OBRAZOVANJA I SPORTA – UKUPNO | 387 |

123 04.10.2013 Uredba o izmjenama i dopunama Uredbe o unutarnjem ustrojstvu Ministarstva znanosti, obrazovanja i sporta

123 04.10.2013 Uredba o izmjenama i dopunama Uredbe o unutarnjem ustrojstvu Ministarstva znanosti, obrazovanja i sporta

Uredba, NN 123/2013-2654
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)